
Zumba hatékonyságának vizsgálata a kardiológiai rehabilitációban

Kulcsszavak: zumba, szív- és érrendszeri megbetegedések, kardiológiai rehabilitáció, táncmozgás terápia
Bevezetés és célkitűzés: A szív-és érrendszeri betegek rehabilitációját nagymértékben befolyásolja a szorongás és a depresszió. Célunk a Zumba® alkalmazása a késői szív-és érrendszeri betegek, valamint a késői posztoperatív szív-és érrendszeri betegek rehabilitációjában, a kardiális és pszichés értékek javításában a hagyományos protokoll szabályai szerint.

Módszer: A felmérésben 46 szív-és érrendszeri beteg vett részt, 12 héten keresztül, heti 3 Zumba® foglalkozáson. Beck-skálát, szorongást mérő kérdőíveket alkalmaztunk, vérnyomást és pulzust vizsgáltunk.

Eredmények: Szignifikáns különbség volt a Zumba® csoport szisztolés vérnyomás (átlag=129,52 Hgmm, SD=13,93 vs. átlag=124,14 Hgmm, SD=11,31; p=0,004), pulzus (átlag=71,09 ütés/perc, SD=6,88 vs. átlag=76,8 ütés/perc, SD=7,84; p<0,001) és testsúly (átlag=84,48 kg, SD=16,48 vs. átlag=81,15 kg, SD= 15,47; p<0,001) értékében, valamint a Zumba®, illetve a kontrollcsoport vizsgálat utáni depresszió (átlag=4,3, SD=4,38 vs. átlag=9,26, SD=4,38; p=0,035) általános (átlag=35,91, SD=7,84 vs. átlag=40,69, SD=10,33; p=0,045) és aktuális (átlag=32,65, SD=11,00 vs. átlag=39,69, SD=11,69; p=0,009) szorongásának mértéke között.

Megbeszélés: A kapott eredmények, és nemzetközi adatok alapján: a Zumba® alkalmas kardiovaszkuláris betegek késői rehabilitációjára kardiális és depresszió paramétereinek tekintetében. 



